section_heading: Egzegeza
paragraph_text: Herod čedomorstvom samo učvršćuje svoj status i simbol krvnika i nemilosrdnika, koji i prije iskazuje prema svojim političkim protivnicima, članovima obitelji, a kasnije i obezglavljenjem Ivana Krstitelja. Herod je bio svjestan nezakonitosti i, kao rimski vazal, nestabilnosti svoje vlasti te je zbog paranoična straha za njezinim očuvanjem dao ugušiti vlastitu suprugu u vodi i utopiti trojicu svojih sinova misleći kako kuju urotu protiv njega. »Herodov krvavi pohod«, koji proizlazi iz njegove despocije, odjelotvorenje je zla koje pobjeđuje Krist svojim rođenjem, a potom i mukom, smrću i uskrsnućem.